
PATVIRTINTA





Palangos miesto savivaldybės administracijos





direktoriaus 2017 m. rugpjūčio 18 d. įsakymo





Nr. A1-1118
1 punktu

SOCIALINIO BŪSTO GYVENAMŲJŲ PATALPŲ PIRKIMO SKELBIAMŲ DERYBŲ BŪDU SĄLYGOS BEI VERTINIMO KRITERIJAI 

I. BENDROSIOS NUOSTATOS


1. Perkančioji organizacija – Palangos miesto savivaldybės administracija (kodas 125196077), Vytauto g. 112, LT-00153 Palanga, tel. (8 460) 41 402, faksas (8 460) 40 217. 
2. Socialinių būstų pirkimas finansuojamas iš Europos Sąjungos struktūrinių fondų lėšų ir Savivaldybės biudžeto lėšų, numatytų Ūkio ir turto programos Nr. 02 1.2.2.3 priemonėje „Socialinio būsto įsigijimas“.   


3. Pirkimas skelbiamų derybų būdu bus vykdomas vadovaujantis Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašu (toliau – Aprašas), patvirtintu Lietuvos Respublikos Vyriausybės 2003 m. birželio 25 d. nutarimu Nr. 841 (Lietuvos Respublikos Vyriausybės 2004 m. vasario 25 d. nutarimo Nr. 211 redakcija). Pirkimą organizuoja Palangos miesto savivaldybės socialinio būsto gyvenamųjų patalpų pirkimo komisija (toliau – Komisija). 

4. Pirkimas atliekamas laikantis lygiateisiškumo ir nediskriminavimo principų reikalavimų.

5. Vykdydama projektą „Socialinio būsto fondo plėtra Palangos miesto savivaldybėje“ (projekto Nr. 08.1.2-CPVA-R-408-31-0001), Komisija skelbiamų derybų būdu perka  socialinį būstą – 1 (vieną) 2-jų kambarių butą Palangos mieste (išskyrus Šventąją). 
6. Pirkimo objektas – 2-jų kambarių butas. 

6.1. Butui keliami šie reikalavimai:
6.1.1. perkamas socialinis būstas turi būti įvertintas ir sertifikuotas pagal Lietuvos Respublikos statybos įstatymo nuostatas ir statybos techninio reglamento STR 2.01.09:2012 reikalavimus;
6.1.2. bute turi būti įrengti vandens, elektros, dujų apskaitos prietaisai;

6.1.3. buities ir santechnikos, patalpų šildymo prietaisai ir kita įranga turi būti techniškai tvarkingi, veikiantys ir kokybiški;

6.1.4. butas turi būti be išorinių matomų defektų, nereikalaujantis remonto;

6.1.5. butui negali būti uždėtas turto areštas;

6.1.6. neturi būti įsiskolinimų už komunalines paslaugas;
6.1.7. negali būti įsipareigojimų kredito įstaigoms (susijusių su kredito lėšomis (valstybės parama) dėl namo atnaujinimo (modernizavimo) investicijų; 

6.1.8. buto bendrasis plotas neturi viršyti 52 kv. m ir jis negali būti mažesnis nei 30 kv. m;

6.1.9. atstumas nuo buto iki artimiausios viešojo transporto stotelės negali būti didesnis kaip 500 m; 

6.1.10. jeigu butas pasiūlymo pateikimo dieną yra neįrengtas, jis turėtų būti įrengtas iki pirkimo–pardavimo sutartyje nurodytos datos;

6.1.11. butas perkamas su inventorizuotais ir teisiškai įregistruotais buto priklausiniais (rūsiais ir pan.), jei tokie yra. 

6.2.  Neperkami butai:

6.2.1. su bendro naudojimo patalpomis (virtuve, tualetu, dušine), su pereinamais kambariais, su krosniniu ar elektriniu šildymu;

6.2.2. įrengti pusrūsiuose, palėpėse, užstatytuose praėjimuose, poilsio pastatuose, taip pat neįrengti butai;

6.2.3. buvusiuose bendrabučiuose, mediniuose ar karkasiniuose namuose;

6.2.4. kurių energinio naudingumo klasė žemesnė kaip E;

6.2.5. kurių baigtumas nėra 100 proc.

7. Turto savininkas ar jo įgaliotas asmuo, siekiantis būti pakviestas dalyvauti derybose dėl turto pardavimo (toliau tekste – Kandidatas), paraišką dalyvauti derybose ir kitus dokumentus pateikia lietuvių kalba.

8. Paraiškas gali pateikti fiziniai ir juridiniai asmenys.
II. PARAIŠKŲ PATEIKIMO TVARKA

9. Kandidatai sąlygas ir kitus dokumentus, susijusius su butų pirkimu, gali gauti Palangos miesto savivaldybės administracijos Ūkio ir turto skyriuje, 217 kabinete, Vytauto g. 112, Palanga, tel. (8 460) 41 408. Taip pat pirkimo dokumentai skelbiami interneto svetainės http://www.palanga.lt skiltyse „Naujienos/Aktualijos“ ir „Savivaldybės, socialinis būstas“.
10. Paraiškos dalyvauti skelbiamose derybose turi būti pateiktos iki skelbime apie pirkimą nurodyto laiko 2017 m. rugsėjo 5 d. 10.00 val. Vėliau pateiktos paraiškos nebus nagrinėjamos.

11. Paraiškų pateikimo tvarka:

11.1. Kandidatas užpildo ir pristato paraišką (1 priedas) užklijuotame voke su užrašu „Skelbiamoms deryboms dėl buto pirkimo“ ir nurodo savo rekvizitus. Kartu su paraiška pateikiami šie dokumentai:

11.1.1. buto nuosavybę patvirtinančių dokumentų kopijos, patvirtintos teisės aktų nustatyta tvarka;
11.1.2. kadastro duomenų bylos kopija;
11.1.3. įgaliojimas, suteikiantis teisę asmeniui pateikti paraišką ir kitus buto pirkimo dokumentus, tikslinti pirkimo dokumentus ir derėtis dėl buto pardavimo (2 priedas) arba notaro patvirtinta įgaliojimo kopija;

11.1.4. pažymos apie atsiskaitymą už komunalines paslaugas;

11.1.5. notaro patvirtintas sutuoktinių sutikimas parduoti gyvenamąsias patalpas (fiziniai asmenys). Jei sutuoktiniai išsituokę – santuokos nutraukimo liudijimo kopija. Jei sutuoktinis miręs – mirties liudijimo kopija. Jei sutuoktiniai turi nepilnamečių vaikų – teismo leidimas;

11.1.6. banko rašytinis sutikimas parduoti butą, jei butas įkeistas bankui;

11.1.7. buto energinio naudingumo sertifikato kopija;

11.2.  paraiška su priedais turi būti sunumeruota, susiūta ir paskutiniojo lapo antroje pusėje patvirtinta Kandidato arba jo įgalioto asmens parašu, o juridinio asmens – ir antspaudu. Jei pasirašo savininko įgaliotas asmuo, pridedamas notaro patvirtintas įgaliojimas arba įstatyme nustatytos formos įgaliojimas. Paraiškoje turi būti nurodytos parduodamo buto apžiūros sąlygos (laikas, per kurį galima apžiūrėti butą, ir Kandidato įgalioto atstovo, į kurį galima kreiptis dėl perkamo turto apžiūrėjimo, pareigos, vardas ir pavardė, adresas, telefono numeris).

12. Paraiškas Kandidatai pateikia tiesiogiai patys, per kurjerį arba atsiunčia paštu registruotu laišku. Paraiškos priimamos Palangos miesto savivaldybės administracijos Ūkio ir turto skyriuje, 217 kabinete, Vytauto g. 112, Palanga, iki 2017 m. rugsėjo 5 d. 10.00 val. Atsakingasis Ūkio ir turto skyriaus specialistas, patikrinęs, ar vokas su paraiška užklijuotas ir nepažeistas, užrašo ant voko paraiškos gavimo datą ir laiką bei patvirtina Ūkio ir turto skyriaus antspaudu. Informacija teikiama tel. (8 460) 41 408.

III. PARAIŠKŲ NAGRINĖJIMAS

13. Vokai su paraiškomis atplėšiami Komisijos posėdyje, kuris vyks 2017 m. rugsėjo 5 d. 10.00 val., Palangos miesto savivaldybėje (II a. pasitarimų kabinete prie Juridinio ir personalo skyriaus Nr. 202; 203), Vytauto g. 112, Palanga.

14. Jeigu Komisija Kandidato parduodamų gyvenamųjų patalpų dokumentus gauna pasibaigus šių sąlygų 12 punkte nustatytam terminui, dokumentai neatplėštame voke grąžinami juos pateikusiam Kandidatui.

15. Komisija išnagrinėja pateiktą paraišką ir parduodamo buto dokumentus ir, esant būtinybei, pakartotinai kreipiasi į Kandidatus dėl parduodamo buto dokumentų tikslinimo bei paaiškinimo teikimo. Kandidatai patikslintus dokumentus Komisijai pateikia ne vėliau kaip per 5 darbo dienas nuo pranešimo išsiuntimo Kandidatams dienos. Kandidatams iki nustatyto termino nepateikus papildomų dokumentų arba pateikus patikslintus dokumentus, neatitinkančius reikalavimų, nustatytų pirkimo dokumentams, jų paraiškos atmetamos.
16. Jeigu nė vieno iš Kandidatų, pateikusių paraiškas, parduodamų gyvenamųjų patalpų dokumentai neatitinka reikalavimų, nustatytų pirkimo dokumentuose, pirkimo procedūros atliekamos iš naujo.
17. Komisija apžiūri siūlomus pirkti butus, juos įvertina ir priima išvadas dėl siūlomų gyvenamųjų patalpų atitikimo sąlygų reikalavimams.

18. Komisija, gavusi ir išnagrinėjusi Kandidatų paraiškas dalyvauti derybose ir parduodamų gyvenamųjų patalpų dokumentus, ne vėliau kaip per 22 kalendorines dienas nuo skelbime nurodytos paraiškų pateikimo datos informuoja Kandidatą apie kvietimą derėtis, nustato derybų datą, laiką ir vietą arba pateikia Kandidatui motyvuotą atsakymą, kodėl Kandidato paraiška atmetama. Komisija derasi dėl techninių, ekonominių ir kitokių pirkimo sąlygose nustatytų reikalavimų, taip pat dėl kainos (ji turi būti pagrįsta palyginti su nekilnojamųjų daiktų rinkos kainų analogais), siekdama ekonomiškai naudingiausio rezultato. Nesuderėjus dėl kainos, gali būti organizuojamos pakartotinės derybos. 

19. Komisija, priimdama sprendimą dėl laimėjusio Kandidato, vertina paraišką, atsižvelgdama į apžiūros išvadas, turto vertinimo ataskaitą, derybų rezultatus ir remdamasi pirkimo dokumentuose nustatytais vertinimo kriterijais.  

20. Perkančioji organizacija pagal sudarytą Kandidatų siūlomų pirkti butų preliminarią eilę atlieka individualų turto vertinimą. Jų vertę, vadovaudamosi Turto ir verslo vertinimo metodika, patvirtinta Lietuvos Respublikos turto ir verslo vertinimo pagrindų įstatymu, nustatyto viešuosius pirkimus reglamentuojančiuose teisės aktuose nustatyta tvarka parinktos turto vertinimo įmonės (turto vertintojai). 

21. Pasibaigus deryboms, Komisija galutinį sprendimą dėl laimėjusio pasiūlymo priima ne anksčiau kaip po 10 darbo dienų nuo pranešimo apie derybų rezultatus (nurodant derybas laimėjusį Kandidatą) išsiuntimo Kandidatams dienos. Komisija nustato derybų su Kandidatais eilę. Komisija kiekvienai pirkimo daliai sudaro atskirą eilę, išdėstydama pasiūlymus įvertinimo balų mažėjimo tvarka.

22. Pasiūlymas sudaryti pirkimo-pardavimo sutartį su laimėtoju pateikiamas po Komisijos sprendimo.

IV. PARAIŠKŲ ATMETIMAS

23. Paraiškos atmetamos, jeigu: 

23.1. gyvenamosios patalpos neatitinka sąlygose ir normatyviniuose statybos techniniuose dokumentuose nustatytų reikalavimų gyvenamosioms patalpoms, reikalingas remontas (atsižvelgiant į apžiūros išvadas);

23.2. gyvenamosios patalpos yra be patogumų;

23.3. perkamoms gyvenamosioms patalpoms yra uždėtas turto areštas;

23.4. Kandidatas paraišką ir kitus dokumentus pateikė ne lietuvių kalba;

23.5. perkančiajai organizacijai per didelė, nepriimtina siūlomo parduoti buto kaina (atsižvelgiant į turto vertinimo ataskaitą);

23.6. neužpildyta paraiška (1 priedas);

23.7. Kandidatas nepateikė buto nuosavybę patvirtinančių dokumentų ir (ar) kadastro duomenų bylos kopijų;

23.8. Kandidatas paraišką ir kitus dokumentus pateikė neužklijuotame voke;

23.9. paraiška su priedais nesunumeruota, nesusiūta ir paskutiniojo lapo antroje pusėje nepasirašyta buto savininko arba jo įgalioto asmens, o juridinio asmens – nepatvirtinta antspaudu; 
23.10. nepridėta notaro patvirtinta įgaliojimo kopija arba nustatytos formos įgaliojimas (2 priedas), jei pasirašė savininko įgaliotas asmuo;

23.11. Kandidatas pateikė neteisingus, suklastotus duomenis;

23.12. Kandidatas per 5 darbo dienas nesudaro sąlygų Pirkimo komisijai apžiūrėti buto.
V. VERTINIMO KRITERIJAI
24. Vertinami tik Palangoje (išskyrus Šventąją) pasiūlytų pirkti butų pasiūlymai. Pasiūlyti pirkti butai vertinami vadovaujantis ekonomiškai naudingiausio pasiūlymo vertinimo kriterijų nustatymo metodika. Vertinama buto 1 kv. m bendrojo naudingojo ploto kaina, kurios lyginamasis svoris lygus 60.

25. Kitų pasiūlyto buto vertinimo kriterijų lyginamasis svoris lygus 40.

26. Kainos įvertinimo (C) ir kitų buto vertinimo kriterijų (energinio naudingumo, estetinių savybių įvertinimo, įrengimo, miesto zonos) (E, Fk ir Zk) lyginamųjų svorių suma yra lygi 100.

27. Pirkimo ekonominio naudingumo įvertinimas (S) – siūlytojo pasiūlymo įvertinimo balų suma, apskaičiuota vadovaujantis ekonomiškai naudingiausio pasiūlymo vertinimo kriterijų nustatymo metodika. Ekonomiškai naudingiausiu laikomas tas pasiūlymas, kurio įvertinimo balų suma yra didžiausia.

28. Pasiūlytų butų 1 kv. m kainos (C) vertinimas pagal formulę:
          C min.


C = ----------- x 60, kur:

 
          Cp

C min. – mažiausia 1 kv. m kaina iš visų pasiūlytų kainų,

Cp – siūlomo konkretaus buto 1 kv. m kaina.
29. Pasiūlyto būsto įvertinimas, atsižvelgiant į energinio naudingumo klasę: 

29.1. A – 4 balai;

29.2. B – 3 balai;

29.3. C – 2 balai;

29.4. D – 1 balas;

29.5. E –  0 balų.
Pasiūlytų butų energinis naudingumas (E) vertinamas pagal formulę: 

          Ep


E = ----------- x 10, kur:

 
          E max.

E – energinis naudingumas,

Ep – siūlomo konkretaus buto energinio naudingumo klasė (balais),

E max. – aukščiausia energinio naudingumo klasė iš visų pasiūlytų būstų (balais).

30. Pasiūlytų butų kokybė (buto apdaila, kiti pranašumai) vertinama 31 punkte nurodytiems vertinimo kriterijams priskirtais balais, apžiūrėjus butus ir surašius apžiūros aktus (3 priedas).

31. Vertinimo kriterijai yra šie:

31.1. balkonas: neįstiklintas – 1 balas, įstiklintas – 2 balai, nėra balkono – 0 balų;

31.2. šildymas: autonominis – 2 balai, centrinis – 1 balas;

31.3. namas:  plytinis  – 2 balai,  gelžbetoninis – 1 balas;

31.4. buto apdaila (įėjimo į butą šarvo lauko durys – 3 balai, medinės lauko durys – 2 balai; vidinės durys iš medžio masyvo – 2 balai; medinės/laminuotos grindys – 3 balai, linoleumas – 1 balas; sienos be vizualinių defektų – 2 balai) iki 10 balų;

31.5. visi langai su stiklo paketais – 2 balai;

31.6. butai pirmame, antrame ir trečiame aukštuose – 1 balas, kituose – 0 balų;

31.7. bendras naudingas plotas nuo 30 iki 42 kv. m – 1 balas, nuo 43 iki 52 kv. m – 0 balų.
32. Butų kokybė (Fk) vertinama lyginant siūlomo buto įvertinimo balų sumą (PI) su geriausiai įvertinto buto balų suma (P max) pagal formulę:


            PI

Fk = ----------- x 20,   kur:

            P max

Fk – kokybės vertinimas,

PI – siūlomo buto įvertinimo balų suma,

P max – geriausiai įvertinto buto balų suma.
33. Pasiūlyto būsto įvertinimas, atsižvelgiant į Palangos miesto zonas dėl didesnės galimybės naudotis viešuoju transportu:

33.1. įvertinimas 10 balų taikomas senajai miesto daliai, apribotai Baltijos jūra, Meilės al., S. Dariaus ir S. Girėno g. su joms priklausančiais pastatais, Klaipėdos pl. nuo S. Dariaus ir S. Girėno g. iki Kretingos g.; naujajam rajonui į rytus nuo Klaipėdos pl., apribotam Kretingos g., Sodų g., Medvalakio g., Bangų g.; šiaurinei miesto daliai, apribotai Ligoninės g., Žvejų g., Vytauto g. ir Vanagupės g. su joms priklausančiais  pastatais iki Kontininkų g. (toliau – Palanga – I);

33.2. įvertinimas 7 balai taikomas likusiai miesto daliai (toliau – Palanga – II).

             Zi

Zk = ------------- x 10, kur:

            Z max

Zk – buto įvertinimas, atsižvelgiant į miesto zoną;

Z max – geriausiai įvertintas butas, atsižvelgiant į miesto zoną;

Zi – siūlomo buto įvertinimas, atsižvelgiant į miesto zoną. 

34. Kiekvieno pasiūlymo ekonominis naudingumas (S) įvertinamas balų suma pagal formulę:


S = C +E+ Fk + Zk, kur:

S – buto ekonominis naudingumas,

C – buto kainos įvertinimas balais,
E – buto energinio naudingumo įvertinimas balais,

Fk – buto kokybės įvertinimas balais,
Zk – pasiūlyto buto įvertinimas, atsižvelgiant į miesto zoną.


Ekonominis naudingumas apskaičiuojamas pagal šiame skyriuje numatytas formules įrašant balus Pasiūlymų vertinimo formoje  (4 priedas).

VI. PIRKIMO SUTARTIES SUDARYMAS

35. Komisija, siekdama racionaliau panaudoti visas skirtas tikslines lėšas, siūlo pasirašyti pirkimo–pardavimo sutartis, atsižvelgdama į pasiūlymų eilę. Komisija pirmiausia pirkimo–pardavimo sutartį siūlo pasirašyti su tuo Kandidatu, kurio pasiūlymas yra pirmas. Perkančiosios organizacijos raštiškas pasiūlymas sudaryti sutartį pateikiamas Komisijai priėmus sprendimą. Pirkimo–pardavimo sutartis turi būti pasirašyta (sudaryta) per 5 darbo dienas po pasiūlymo pasirašyti sutartį išsiuntimo dienos, pateikus 36 punkte nurodytus dokumentus.

Jeigu Kandidatas, kuriam buvo pasiūlyta sudaryti sutartį, raštu atsisako ją sudaryti arba iki perkančiosios organizacijos nurodyto laiko neatvyksta sudaryti sutarties ir nepateikia motyvuoto paaiškinimo, kodėl neatvyko, arba nepateikia 36 punkte nurodytų dokumentų (pagal pirkimo dokumentuose nurodytas sąlygas), arba atsisako sudaryti derybose sutartomis sąlygomis, arba atvyksta pasirašyti sutartį, bet jos nepasirašo ir nepateikia svarių motyvų, laikoma, kad jis atsisakė sudaryti sutartį. Tokiu atveju Komisija siūlo sudaryti pirkimo sutartį antrajam Kandidatui, kurio pasiūlymas pagal derybų rezultatus yra geriausias po atsisakiusio sudaryti pirkimo sutartį. Jeigu kito pagal sudarytą eilę Kandidato, kurio parduodamų nekilnojamųjų daiktų dokumentai geriausiai atitinka pirkimo dokumentus, siūlyta pirkimo kaina yra daugiau kaip 9 procentais didesnė už pirmojo Kandidato siūlytą kainą, pirkimas skelbiamas iš naujo.

36. Prieš pasirašydamas pirkimo–pardavimo sutartį, buto savininkas ar jo įgaliotas asmuo turi pateikti šiuos dokumentus:

36.1. asmens dokumentą (pasą ar asmens tapatybės kortelę), įmonės registracijos pažymėjimą ir įstatus (juridiniai asmenys);

36.2. gyvenamųjų patalpų teisinės registracijos dokumentus bei techninio inventorizavimo bylą;

36.3. dokumentus, įrodančius, kad bute nėra asmenų, deklaravusių gyvenamąją vietą;
36.4. buto energinio naudingumo sertifikatą;
36.5. pažymas apie atsiskaitymą už komunalines paslaugas;

36.6. notaro patvirtintą sutuoktinių sutikimą parduoti gyvenamąsias patalpas (fiziniai asmenys). Jei sutuoktiniai išsituokę – santuokos nutraukimo liudijimo kopiją. Jei sutuoktinis miręs – mirties liudijimo kopiją. Jei sutuoktiniai turi nepilnamečių vaikų – teismo leidimą;

36.7. notaro patvirtintą įgaliojimą arba įstatyme nustatytos formos įgaliojimą, jei pasirašo savininko įgaliotas asmuo.
37. Pirkimo–pardavimo sutartis laikoma sudaryta, kai yra pasirašyta abiejų sandorio šalių, patvirtina notaro ir įregistruota Nekilnojamojo turto registre.

38. Visi ginčai sprendžiami šalių susitarimu. Neišsprendus ginčo, įstatymų nustatyta tvarka kreipiamasi į teismą.

39. Pirkimo–pardavimo sutarties sudarymo, t. y. notaro paslaugų išlaidas apmoka pardavėjas, įsigyto nekilnojamojo turto teisinės registracijos išlaidas apmoka būstų pirkėjas, su kuriuo pasirašoma pirkimo–pardavimo sutartis, pagal tvarką, numatytą Lietuvos Respublikos civilinio kodekso 6.393 straipsnyje.

40. Pinigai už nupirktą butą pervedami į pardavėjo nurodytą sąskaitą per 20 darbo dienų po sutarties ir perdavimo–priėmimo akto pasirašymo.

VII. PRETENZIJŲ PATEIKIMO TVARKA

41. Kiekvienas pirkimu suinteresuotas Kandidatas, kuris mano, kad Palangos miesto savivaldybės administracija nesilaikė Aprašo nuostatų ir pažeidė ar pažeis jo teisėtus interesus, turi teisę pareikšti Komisijai pretenziją. Pretenzija turi būti pareikšta raštu per 10 darbo dienų nuo dienos, kurią Kandidatas sužinojo arba turėjo ir galėjo sužinoti apie tariamą savo teisių pažeidimą, bet ne vėliau kaip iki galutinio sprendimo dėl derybas laimėjusio Kandidato priėmimo.

Pretenzija, pateikta praleidus šiame punkte nustatytą terminą, paliekama nenagrinėta, ir kitą darbo dieną apie tai informuojamas pretenziją pateikęs asmuo.

42. Jeigu Kandidato rašytinė pretenzija gauta iki sprendimo apie derybas laimėjusį Kandidatą pranešimo išsiuntimo, Komisija privalo sustabdyti pirkimo procedūras, iki išnagrinės šią pretenziją ir priims dėl jos sprendimą.

43. Jeigu dėl pretenzijų nagrinėjimo pratęsiami Apraše nustatyti pirkimo procedūrų terminai, apie tai Komisija išsiunčia Kandidatams, su kuriais deramasi, pranešimus, nurodydama terminų nukėlimo priežastį.

44. Komisija privalo išnagrinėti pretenzijas ir priimti motyvuotą sprendimą ne vėliau kaip per 7 darbo dienas nuo pretenzijos gavimo dienos, taip pat ne vėliau kaip kitą darbo dieną raštu pranešti pretenziją pateikusiajam Kandidatui apie priimtą sprendimą. Išnagrinėjus pretenziją, pirkimo procedūra tęsiama.

45. Kandidatas Komisijos sprendimus ar sprendimus dėl išnagrinėtų pretenzijų gali apskųsti teismui.

______________________

Socialinių būstų gyvenamųjų patalpų pirkimo skelbiamų derybų būdu sąlygų bei vertinimo kriterijų





1 priedas

PARAIŠKA 

BUTO REKVIZITAI:
Adresas ........................................................................................................................................, bendras plotas......................................... .. kv. m,

kambarių skaičius ..............................., aukštas................., statybos metai ............................, namo tipas ...................................................................................................................................................................................................................................................................

                   (plytinis, gelžbetoninis)

PERKANČIOJI ORGANIZACIJA: Palangos miesto savivaldybės administracija.
SIŪLYTOJO REKVIZITAI:

..................................................................................................................................................................................................................................................................

(vardas, pavardė, asmens kodas)

..................................................................................................................................................................................................................................................................

ar (įmonės pavadinimas, kodas)

..................................................................................................................................................................................................................................................................

(adresas, telefonas, faksas, elektroninis paštas)

.................................................................................................................................................................................................................................................................

(banko pavadinimas, banko kodas ir sąskaitos numeris)

..................................................................................................................................................................................................................................................................

Toliau pasirašęs kandidatas (jei dalyvauja įmonė, parašas tvirtinamas įmonės antspaudu) yra suinteresuotas dalyvauti derybose ir sudaryti pirkimo–pardavimo sutartį.

KAINA:

Parduodamų gyvenamųjų patalpų kaina..........................................................................................................................................................
.............................................................................................................................................................................................................................................  eurų.

(suma skaičiais ir žodžiais)

PARDUODAMO BUTO APŽIŪRĖJIMO SĄLYGOS (laikas, per kurį galima apžiūrėti butą, kontaktinio asmens vardas, pavardė, adresas, telefono numeris).

................................................................................................................................................................................................................................................................................................................
GYVENAMŲJŲ PATALPŲ PERDAVIMO TERMINAS (nurodyti terminą, bet ne ilgesnį kaip vienas mėnuo nuo sutarties pasirašymo dienos).

...................................................................................................................................................................................................................................................................

Patvirtinu, kad pasiūlymas atitinka pirkimo dokumentų reikalavimus ir sąlygas.

Patvirtinu, kad, iki bus sudaryta oficiali pirkimo–pardavimo sutartis, šis pasiūlymas galioja kaip įpareigojanti sutartis.

Pasiūlymo priedai: .................................................................................................................................................................................................................
..........................................................................................................................................................................................................................................................................................................................................................................................................................................................................................................................................
............................................................................................
  ....................................
                   ............................................

(Kandidato pareigos, jei atstovauja juridiniam asmeniui)
               (parašas)

                               (vardas, pavardė)

_________________


Socialinių būstų gyvenamųjų patalpų pirkimo skelbiamų derybų būdu sąlygų bei vertinimo kriterijų

2 priedas






ĮGALIOJIMO FORMA
Buto savininkas ______________________________________________________


        (vardas, pavardė, asmens kodas, adresas, arba įmonės atstovo rekvizitai)
_______________________________________________________________________________________

į g a l i o j a ____________________________________________________________________

(vardas, pavardė, asmens kodas, adresas)

a t s t o v a u t i Palangos miesto savivaldybės administracijoje dėl Socialinio būsto gyvenamųjų patalpų pirkimo skelbiamų derybų būdu ______________________________________________ 




       (buto ir jo priklausinių (rūsio ir pan., jei tokie yra) adresas, 
_______________________________________________________________________________________

unikalus numeris)
teikti paraišką ir kitus buto pirkimo dokumentus, tikslinti pirkimo dokumentus, derėtis dėl nuosavybės teise priklausančio buto pardavimo ir atlikti visus kitus veiksmus, susijusius su minėto buto pardavimu.

Įgaliojimas galioja iki pirkimo-pardavimo sutarties pasirašymo.

Buto savininkas
________________

_______________________

                                                                                     (parašas)

                                                        (vardas, pavardė)

______________

Socialinių būstų gyvenamųjų patalpų pirkimo skelbiamų derybų būdu sąlygų bei vertinimo kriterijų

3 priedas 
SIŪLOMO PIRKTI BUTO APŽIŪROS AKTAS
201__  m. .......................................................... d.

Palanga

Palangos miesto savivaldybės socialinio būsto gyvenamųjų patalpų pirkimo komisijos nariai  .................................................................................................................................................................................................................................................
                                                   (nurodomi komisijos nariai)
...................................................................................................................................................................................................................................

...................................................................................................................................................................................................................................

apžiūrėjo siūlomą pirkti butą pagal pateiktą pasiūlymą–paraišką:

1. Buto adresas ...........................................................................................................................................
2. Buto bendras plotas ____________ kv. metrai (-ų).
3. Buto kambarių skaičius _________.
4. Namo aukštas, kuriame yra butas __________.
5. Pasiūlyto buto kokybė:
	Vertinimo kriterijai:
	Balas
	Pastabos

	Balkonas (neįstiklintas – 1 balas, įstiklintas – 2 balai, nėra balkono – 0 balų)
	
	

	Šildymas (autonominis – 2 balai, centrinis – 1 balas)
	
	

	Namas (plytinis – 2 balai, gelžbetoninis – 1 balas)
	
	

	Buto apdaila (įėjimo į butą šarvo lauko durys – 3 balai, medinės lauko durys – 2 balai; vidinės durys iš medžio masyvo – 2 balai; medinės/laminuotos grindys – 3 balai, linoleumas – 1 balas; sienos be vizualinių defektų – 2   balai) iki 10 balų
	
	

	Visi langai su stiklo paketais (2 balai)
	
	

	Butas pirmame, antrame ir trečiame aukštuose – 1 balas, kituose aukštuose – 0 balų
	
	

	Buto bendras naudingas plotas nuo 30 iki 42 kv. m – 1 balas, nuo 43 iki 52 kv. m – 0 balų.
	
	

	Balų suma:
	
	


6. Namo, kuriame yra siūlomas butas, statybos metai ............................
7. Buto įvertinimas, atsižvelgiant į Palangos miesto zonas:
	Zona
	Balas
	Pastabos

	Palanga – I (10 balų)
	
	

	Palanga – II (7 balai)
	
	


8. Kiti buto būklę apibūdinantys duomenys: ..................................................................................................................
....................................................................................................................................................................................................................................

...................................................................................................................................................................................................................................

...................................................................................................................................................................................................................................

Komisijos nariai: 
.

..............................................................................................                                                                                        .................................................................
            (vardas, pavardė)

                                                                                             (parašas)

...............................................................................................                                                                                        .................................................................
            (vardas, pavardė)

                                                                                             (parašas)

..............................................................................................                                                                                        .................................................................
            (vardas, pavardė)

                                                                                             (parašas)

.

..............................................................................................                                                                                        .................................................................
            (vardas, pavardė)

                                                                                             (parašas)

..............................................................................................                                                                                        .................................................................
            (vardas, pavardė)

                                                                                             (parašas)
Siūlomo pirkti buto savininkas / įgaliotas asmuo:

...............................................................................................                                                                                        .................................................................
            (vardas, pavardė)

                                                                                             (parašas)

______________


Socialinio būsto gyvenamųjų patalpų pirkimo skelbiamų derybų būdu sąlygų bei vertinimų kriterijų

4 priedas

PASIŪLYMŲ VERTINIMO FORMA 

	Eil. Nr. pagal pasiūlymo datą, laiką
	Kandidato vardas, pavardė arba įmonės pavadinimas
	Pasiūlyto  buto adresas
	Plotas (kv. m)
	Kandidato


	Turto vertintojo
	Derybų su Kandidatu
	Energinis naudingumas 
	Buto kokybė, balais (pagal buto apžiūros aktą)
	Miesto zona 

	
	
	
	
	pasiūlyta

kaina

(Eur)
	1 kv. m kaina (Eur)


	kaina (Eur)
	1 kv. m kaina (Eur)


	kaina (Eur)
	1 kv. m kaina (Eur)


	klasė
	balai
	
	miesto ddalis
	balai

	1
	2
	3
	4
	5
	6
	7
	8
	9
	10
	11
	12
	13
	14
	15

	
	
	
	
	
	
	
	
	
	
	
	
	
	
	


Pasiūlytų pirkti butų pasiūlymai vertinami balais pagal formules, numatytas Socialinių būstų gyvenamųjų patalpų pirkimo skelbiamų derybų būdu sąlygų bei vertinimo kriterijų V skyriuje:

	Eil. Nr. pagal pasiūlymo datą, laiką
	Kandidato vardas, pavardė arba įmonės pavadinimas
	Pasiūlyto  buto adresas
	1 kv. m kainos vertinimas (C)
	Energinio naudingumo vertinimas (E)
	Kokybės vertinimas (Fk)
	Buto įvertinimas, 

atsižvelgiant į zonas (Zk)
	Ekonominis naudingumas

S=C+E+Fk+Zk

	1
	2
	3
	4
	5
	6
	7
	8

	
	
	
	
	
	
	
	


_________________________

